钦定古今图书集成/理学汇编/文学典/第050卷 > 闾丘均
## 钦定古今图书集成/理学汇编/文学典/第050卷 > 闾丘均

按《旧唐书陈子昂传》，“子昂卒后，成都人闾丘均亦以
文章著称。景龙中，为安乐公主所荐，起家拜太常博
士。而公主被诛，均坐贬为循州司仓，卒有集十卷。”
按《云南通志》：“闾丘均，成都人。与陈子昂、杜审言齐名。
武后时，官博士，寻罢。后从唐九征为管记，南中碑碣，
多出其手，《西爨王碑》，其撰文也。”今传有《临水亭》诗云：
“高馆基层山，微幕坐芳草。傍对野村树，下临车马道。
清朗娱心微，幽遐备瞻讨。回合峰隐云，联绵渚萦岛。
气似灵洲胜，风为青春好。相及盛年时，无令叹衰老。”
或云：“‘回合峰隐云’二句，殆为苍洱作，但不记亭所在
耳。”